جبل‌الطارق

تصغیر|300px|جبل الطارق
تصغیر|جبل الطارق
جبل‌الطارق جزیرہ نما آئبیریا کے انتہائی جنوب میں مملکت متحدہ کے زیر قبضہ علاقہ ہے جو آبنائے جبل الطارق کے ساتھ واقع ہے۔جبل الطارق مشہور مسلمان جرنیل طارق بن زیاد کے نام سے موسوم ہے۔ جبل الطارق کی سرحدیں شمال میں ہسپانیہ کے صوبہ اندلسیہ سے ملتی ہیں۔ جبل الطارق تاریخی طور پر برطانوی افواج کے لیے انتہائی اہم مقام ہے اور یہاں برطانوی بحریہ کی بیس قائم ہے۔

انگریزی نام جبرالٹر عربی نام جبل الطارق سے ماخوذ ہے جو بنو امیہ کے ایک جرنیل طارق بن زیاد کے نام پر جبل الطارق کہلایا جنھوں نے 711ء میں اندلس میں فتوحات حاصل کرنے کے بعد یہاں مسلم اقتدار کی بنیاد رکھی تھی۔

تصغیر|جبل الطارق کا پرچم

[[ہسپانیہ]] نے مملکت متحدہ سے جبل الطارق واپس کرنے کا مطالبہ کیا ہے جو 1713ء میں ایک معاہدے کے تحت مملکت متحدہ کے حوالے کیا تھا۔

جبل الطارق 6.5 مربع کلومیٹر (2.5 مربع میل) ہے اور آبادی 2005ء کے مطابق 27 ہزار 921 ہے۔

اس مقام پر پہلی آبادی موحدین کے سلطان عبدالمومن نے قائم ہے جنھوں نے اس کی پہاڑی پر ایک قلعہ تعمیر کرنے کا حکم دیا جو آج بھی موجود ہے۔ 1309ء تک یہ علاقہ امارت غرناطہ کا حصہ رہا جب قشتالہ کے عیسائیوں نے اس پر قبضہ کر لیا۔ 1333ء میں بنو مرین نے اس پر قبضہ کرکے 1374ء میں اسے مملکت غرناطہ کے حوالے کر دیا۔ 1462ء میں عیسائیوں نے اسے فتح کرکے ہسپانیہ میں 750 سالہ مسلم اقتدار کا خاتمہ کر دیا۔

4 اگست 1704ء کو مملکت متحدہ نے اس پر قبضہ کر لیا اور فرانسیسی و ہسپانوی دستے سالوں کی کوشش کے باوجود جبل الطارق فتح نہ کرسکے اور بالآخر 1713ء میں ایک معاہدے کے تحت جبل الطارق مملکت متحدہ کے حوالے کر دیا گیا۔

نہر سوئز کی تعمیر کے بعد جبل الطارق اپنے محل وقوع کے باعث انتہائی اہمیت اختیار کرگیا کیونکہ مملکت متحدہ اپنی نوآبادیات ہندوستان اور آسٹریلیا کے ذریعے آسان بحری راستے سے منسلک ہو گیا۔

دوسری جنگ عظیم کے دوران یہاں کی آبادی کو منتقل کر دیا گیا اور پہاڑی کو قلعے میں تبدیل کر دیا گیا اور ایک ہوائی اڈا بھی تعمیر کیا گیا۔ جنگ کے دوران نازی جرمنی نے بحیرہ روم میں داخلے کے اس راستے پر قبضے کے لیے ایک آپریشن کا آغاز کیا جسے آپریشن فیلکس کا نام دیا تاہم یہ ناکام ہو گیا۔

جبل الطارق ہسپانیہ اور مملکت متحدہ کے درمیان تنازعات کا اہم ترین سبب ہے۔ 1967ء میں یہاں ایک استصواب کروایا گیا جس میں آبادی کی اکثریت نے مملکت متحدہ کے حق میں ووٹ دیا جس پر ہسپانیہ نے جبل الطارق کے ساتھ اپنی سرحد اور تمام راستے بند کر دیے۔

1981ء میں مملکت متحدہ نے اعلان کیا کہ شہزادہ چارلس اور لیڈی ڈیانا ہنی مون جبل الطارق میں منائیں گے جس پر ہسپانیہ کے بادشاہ یوان کارلوس اول نے دونوں کی شادی میں شرکت سے انکار کر دیا اور لندن نہیں گئے۔

ہسپانیہ کے ساتھ سرحد 1982ء میں عارضی اور 1985ء میں مکمل طور پر کھول دی گئی۔
جغرافیہ
فہرست متعلقہ مضامین جبل الطارق

* فہرست متعلقہ مضامین جبل الطارق
* آبنائے جبل الطارق
* بحیرہ روم


زمرہ:جبل الطارق
زمرہ:1704ء میں قائم ہونے والے ممالک اور علاقے
زمرہ:انگریزی بولنے والے ممالک اور علاقہ جات
زمرہ:مملکت متحدہ کی سابقہ مستعمرات
زمرہ:[[مملکت متحدہ کے مقبوضات]]
زمرہ:جزیرہ نما آئیبریا
زمرہ:جغرافیہ جنوب مغربی یورپ
زمرہ:جنوب مغربی یورپ
زمرہ:خلافت امویہ
زمرہ:سمندر پار برطانوی علاقے
زمرہ:مغربی یورپ
زمرہ:یورپ کے جزیرہ نما
زمرہ:یورپ کے نیم خود مختار علاقے
زمرہ:یورپ میں 1704ء کی تاسیسات
زمرہ:یورپی اتحاد
زمرہ:یورپی دارالحکومت
زمرہ:ہسپانیہ کے علاقائی تنازعات
زمرہ:جنوبی یورپی ممالک
زمرہ:جنوب مغربی یورپی ممالک
زمرہ:ویکی ڈیٹا سے مختلف مختصر وضاحت
زمرہ:ہسپانیہ میں 1700ء کی دہائی
زمرہ:اموی خاندان
زمرہ:یورپ کی کرنسیاں
زمرہ:گردشی کرنسیاں
زمرہ:سرزمینی تنازعات
زمرہ:برطانیہ کی سابقہ مستعمرات
زمرہ:یورپ کے سواحل